Cantata BWV 177
ICH RUF ZU DIR, HERR JESU CHRIST
Dominica 4 Post Trinitatis
Estrenada: 6 de juliol de 1732
Text: Un himne de Johann Agricola escrit cap al 1530
1. COR
Et prego, Senyor Jesucrist,
T'imploro, escolta el meu Lament.
Concedeix-me la Gràcia en aquest moment,
No em deixis defallir.
La veritable Fe, Senyor,
Crec que vas voler mostrar-me
Per a viure-hi,
Per a ajudar els altres,
Per a seguir clarament la teva Paraula.
***
2. ÀRIA (Alt)
Quelcom més et suplico, Senyor Déu,
Que sense dubte em concediràs:
Guarda'm de caure en el Ridícul,
Dóna'm ensems l'Esperança
Que quan hagi de marxar d'aquí
Podré confiar en Tu
I no només construir
Sobre els meus actes:
Si no és així, me'n penediré eternament.
***
3. ÀRIA (Soprano)
Fes que de tot cor
Perdoni els meus enemics.
Perdona'm també ara a mi,
I concedeix-me una nova Vida,
Que la teva Paraula sigui la meva substància,
L’aliment de la meva Ànima,
Que em mantingui ferm
Quan s'escaigui una desgràcia
Capaç de fer-me extraviar.
***
4. ÀRIA (Tenor)
Cap Plaer ni cap Temor
M’allunyaran de Tu en aquest Món!
Concedeix-me Constància fins al final,
És només a les teves mans,
A qui se la concedeixes, no ho fas en va:
Ningú pot heretar o aconseguir
Per les seves obres la teva Gràcia,
Que ens salva de la Mort.
***
5. CORAL
Sóc immers a la batalla i resisteixo:
Ajuda, Senyor Crist, al feble!
M'aferro solament a la teva Misericòrdia,
Tu pots fer-me més fort.
Si ara arriba la temptació, Senyor,
Protegeix-me de no caure-hi.
Tu pots contenir-la,
Fent que no em sigui perillosa:
Sé que no deixaràs que això passi.
Traduïda per Josep-Miquel Serra.
CataBach.com
La pàgina en català de JS Bach